b'\n_START_ARTICLE_\nGlastonbury Tor\n_START_SECTION_\nEtimologija\n_START_PARAGRAPH_\nIzvor imena Glastonbury je nejasen. Prvi\xc4\x8d je bilo zapisano v poznem 7. in za\xc4\x8detku 8. stoletja kot Glestingaburg. Poznej\xc5\xa1e ime Glestinga je nejasno in lahko izhaja iz staroangle\xc5\xa1ke besede ali keltskega osebnega imena. Lahko je ime osebe ali dru\xc5\xbeine Glast. Druga polovica imena -burg je anglosa\xc5\xa1kega izvora in se lahko nana\xc5\xa1a na utrjeno mesto, kot je burh, ali na samostanski prostor. _NEWLINE_Tor je angle\xc5\xa1ka beseda, ki pomeni visoko skalo ali hrib, in izhaja iz staroangle\xc5\xa1ke torr.  V kelt\xc5\xa1\xc4\x8dini je tor ynys wydryn, v\xc4\x8dasih ynys gutrin, kar pomeni "otok stekla". V tem \xc4\x8dasu je bila ravnica poplavljena in je ob oseki otok postal polotok.\n_START_SECTION_\nLega in pokrajina\n_START_PARAGRAPH_\nTor je v sredini Summerlandskih travnikov, del ravnice Somerset Levels, na nadmorski vi\xc5\xa1ini 158 m. Ravnina je dvignjeno nizko barje, nad katero je Tor jasno viden dale\xc4\x8d naokoli. Opisan je kot otok in dejansko sedi na zahodnem koncu polotoka s treh strani opranega z reko Brue._NEWLINE_Tor je nastal iz kamnin iz zgodnje jure iz razli\xc4\x8dnih plasti liasa. Vrhnja od teh, ki sestavlja sam Tor, je zaporedje kamnin iz formacije bridportskega peska. Te kamnine so nasedle na plasti, ki sestavljajo \xc5\xa1ir\xc5\xa1i hrib, na katerem stoji Tor; razli\xc4\x8dne plasti formacije beaconskega apnenca in formacije dyrham.  Bridportski pesek je deloval kot krovnina in za\xc5\xa1\xc4\x8dita spodnje plasti pred erozijo. Z \xc5\xbeelezom bogata voda iz Rde\xc4\x8dega izvira (Chalise) pod Torom izteka kot arte\xc5\xa1ki izvir skozi pe\xc5\xa1\xc4\x8denjak z \xc5\xbeelezovim oksidom, ki se je strdil in ustvaril krovnino. Z \xc5\xbeelezom bogata, vendar s kisikom revna voda v vodonosniku nosi raztopljeno \xc5\xbeelezo (II). Ko se vodna povr\xc5\xa1ina in njena vsebnost kisika dvigata, se oksidirano \xc5\xbeelezo (III) izlo\xc4\x8di kot netopen "zarjavel" oksid, ki se ve\xc5\xbee na okoli\xc5\xa1ko kamnino in jo utrjuje._NEWLINE_Nizko le\xc5\xbee\xc4\x8da vla\xc5\xbena tla lahko povzro\xc4\x8dijo vidni u\xc4\x8dinek, znan kot fatamorgana, ko Tor raste iz megle. Ta opti\xc4\x8dni pojav zra\xc4\x8dnega zrcaljenja nastane zaradi \xc5\xa1irjenja svetlobe skozi plasti ozra\xc4\x8dja, katerih gostota in s tem lomni koli\xc4\x8dnik se spreminjata od plasti do plasti.  Italijansko ime izhaja iz imena Morgan le Fay, ki je alternativno znana kot Morgana, Morgain in podobno. Morgan le Fay je opisana kot \xc4\x8darovnica in antagonistka kralja Arturja in kraljice Guinevre v Arturjevih legendah.\n_START_SECTION_\nTerase\n_START_PARAGRAPH_\nStrani Tora imajo sedem globokih, pribli\xc5\xbeno simetri\xc4\x8dnih teras ali stopenj. Njihov nastanek ostaja skrivnost s \xc5\xa1tevilnimi mo\xc5\xbenimi razlagami.  Lahko so nastale kot posledica naravne diferenciacije plasti liasne kamnine in gline, ki so jih kmetje uporabljali v srednjem veku kot vrstne povr\xc5\xa1ine, da so la\xc5\xbeje obdelovali zemljo. Nicholas Mann dvomi o tej teoriji. \xc4\x8ce bi bilo kmetijstvo razlog za oblikovanje teras, bi bilo pri\xc4\x8dakovati, da bi se prizadevanja osredoto\xc4\x8dila na ju\xc5\xbeni strani, kjer son\xc4\x8dne razmere zagotavljajo dober donos, vendar so terase prav tako globoke na severni strani, kjer ne bi koristile. Druga mo\xc5\xbenost je ustvarjanje stopenj za pa\xc5\xa1o \xc5\xbeivine._NEWLINE_Druge razlage so povezane z gradnjo obrambnih okopov. \xc5\xbdeleznodobna starost gradi\xc5\xa1\xc4\x8d, tudi bli\xc5\xbenji grad Cadbury v Somersetu, ka\xc5\xbee znake obse\xc5\xbene utrdbe na pobo\xc4\x8djih. Obi\xc4\x8dajna oblika obzidja je nasip, vendar ni dokazov o tem na Toru. Ju\xc5\xbeni Cadbury je med najbolj utrjenimi mesti v zgodnji Britaniji in je imel tri koncentri\xc4\x8dne kroge nasipov in jarkov, ki obsegajo 18 hektarjev obmo\xc4\x8dja. Nasprotno pa ima Tor sedem obro\xc4\x8dev in zelo malo prostora na vrhu za obrambo skupnosti. Morda je bila obrambna vloga povezana z ravnim zemeljskim nasipom pribli\xc5\xbeno 1 kilometer vzhodno od Tora, ki se imenuje Ponter\'s Ball Dyke.  It consists of an embankment with a ditch on the east side. Sestoji se iz nasipa z jarkom. Namen in izvor nasipa sta nejasna. Mogo\xc4\x8de je bil del dalj\xc5\xa1e obrambne pregrade, povezane z New Ditchem, tri milje jugozahodno, ki je zgrajena na podoben na\xc4\x8din. Ralegh Radford je menil, da je del velikega keltskega sveti\xc5\xa1\xc4\x8da, verjetno iz 3. stoletja pred na\xc5\xa1im \xc5\xa1tetjem, medtem ko ga drugi, tudi Philip Rahtz, datirajo v porimsko obdobje in ga povezujejo s srednjeve\xc5\xa1ko naselitvijo Glastonbury Tora. Izkopavanja iz leta 1970 datirajo v 12. stoletje ali pozneje.  Zgodovinar Ronald Hutton omenja tudi drugo mo\xc5\xbenost, da so terase ostanki srednjeve\xc5\xa1ke "spiralne pe\xc5\xa1poti", narejene za romarje, da bi dosegli cerkev na vrhu, podobne tisti pri opatiji Whitby._NEWLINE_Morda pa so terase ostanki tridimenzionalnega labirinta, kar je prvi predlagal leta 1968 Geoffrey Russell. Klasi\xc4\x8den labirint (caerdroia) najdemo po vsem neolitskem svetu in se je lahko enostavno prenesel na Tor, tako da s hojo po terasah oseba s\xc4\x8dasoma dose\xc5\xbee vrh. Vrednotenje te hipotezo ni enostavno. V novej\xc5\xa1i knjigi Hutton pi\xc5\xa1e, da se "labirint ne zdi kot stara sveta struktura".\n_START_SECTION_\nPredkr\xc5\xa1\xc4\x8danstvo\n_START_PARAGRAPH_\nNekatero odkrito neolitsko orodje, najdeno na vrhu Tora, ka\xc5\xbee, da so kraj obiskali, morda trajno naselili \xc5\xbee v prazgodovini. Bli\xc5\xbenji ostanki vasi Glastonbury Lake Village so bili odkriti leta 1892 in potrdili, da je bilo \xc5\xbeeleznodobno naselje tu okoli 300\xe2\x80\x93200 pred na\xc5\xa1im \xc5\xa1tetjem, saj bi z lahkoto branili otok v mo\xc4\x8dvirju.  Ni dokazov trajne naselitve Tora, vendar tudi rimska lon\xc4\x8denina ka\xc5\xbee, da so ga redno obiskovali._NEWLINE_Na Glastonbury Toru je med letoma 1964 in 1966 izkopavala skupina Philipa Rahtza.  Na\xc5\xa1la je dokaze o srednjeve\xc5\xa1ki naselitvi med 5. do 7. stoletjem okolo poznej\xc5\xa1e srednjeve\xc5\xa1ke cerkve svetega Mihaela. Najdbe: jame, ki so bile neko\xc4\x8d zapolnjene z lesom, dimnika s kova\xc5\xa1kim delom, grobova, usmerjena sever\xe2\x80\x93jug (torej malo verjetno da sta kr\xc5\xa1\xc4\x8danska), ostanki sredozemskih amfor (vaze za vino ali jedilno olje) iz 6. stoletja in po\xc5\xa1kodovana votla bronasta glava, ki je morda imela zgoraj saksonski rog.\n_START_SECTION_\nKr\xc5\xa1\xc4\x8dansko naselje\n_START_PARAGRAPH_\nV poznem saksonskem in zgodnjem srednjeve\xc5\xa1kem obdobju so bile na vrhu najmanj \xc5\xa1tiri zgradbe. Osnova za kamniti kri\xc5\xbe ka\xc5\xbee kr\xc5\xa1\xc4\x8dansko uporabo v tem obdobju in to bi lahko bilo pu\xc5\xa1\xc4\x8davnikovo bivali\xc5\xa1\xc4\x8de.  Po\xc5\xa1kodovano son\xc4\x8dno kolo iz 10. ali 11. stoletja je bilo najdeno na delu poti po hribu navzdol in bi lahko bilo vrh kri\xc5\xbea, ki je stal na vrhu. Hranijo ga muzeju Somerset v Tauntonu._NEWLINE_Najzgodnej\xc5\xa1a lesena cerkev, ki je bila posve\xc4\x8dena svetemu Mihaelu, [48] naj bi bila zgrajena v 11. ali 12. stoletju, na\xc5\xa1li so luknje. Prav tako so na\xc5\xa1li tudi meni\xc5\xa1ke celice. _NEWLINE_Cerkev svetega Mihaela je uni\xc4\x8dil potres 11. septembra 1275. Po podatkih British Geological Survey je bil potres \xc4\x8dutiti v Londonu, Canterburyju in Walesu. Poro\xc4\x8dali so, da so bile uni\xc4\x8dene \xc5\xa1tevilne hi\xc5\xa1e in cerkve v Angliji. Sila je bila ve\xc4\x8dja od 7 MSK z epicentrom v okolici Portsmoutha ali Chichestra v Ju\xc5\xbeni Angliji. _NEWLINE_Druga cerkev, tudi posve\xc4\x8dena svetemu Mihaelu, je bila zgrajena iz lokalnega pe\xc5\xa1\xc4\x8denjaka v 14. stoletju po naro\xc4\x8dilu opata Adama iz Sodburyja, ki je vklju\xc4\x8devala temelje prej\xc5\xa1nje stavbe. Imela je vitraj in urejen tlak. Tu naj bi bil tudi prenosni oltar iz purbe\xc5\xa1kega marmorja (je fosiliziran apnenec z otoka Purbeck, polotok v jugovzhodnem Dorsetu); verjetno je bil samostan svetega Mihaela na Toru podru\xc5\xbenica Glastonburyjske opatije. Leta 1243 je Henrik III. odobril listino za \xc5\xa1estdnevni sejem._NEWLINE_Cerkev svetega Mihaela je pre\xc5\xbeivela do razpustitve samostanov leta 1539, ko je bila, razen stolpa, poru\xc5\xa1ena. Tor je bil kraj obe\xc5\xa1enja in raz\xc4\x8detverjenja Richarda Whitinga, zadnjega opata Glastonburyjske opatije, skupaj z dvema menihoma, Johnom Thornejem in Rogerjem Jamesom. Trinadstropni cerkveni stolp je ohranjen. Ima vogalne opornike in pravokoten odprt zvonik. Na reliefni tabli je podoba orla pod parapetom.\n_START_SECTION_\nPo razpustitvi\n_START_PARAGRAPH_\nLeta 1786 je Richard Colt Hoare iz Stourheada kupil Tor in leta 1804 naro\xc4\x8dil popravilo stolpa in obnovo severovzhodnega vogala. Pre\xc5\xbeivel je \xc5\xa1el ve\xc4\x8d generacij do \xc4\x8dastitega Georgea Nevilla in bil vklju\xc4\x8den v gra\xc5\xa1\xc4\x8dino Butleigh do 20. stoletja. Nato je bil kupljen kot spomin na nekdanjega dekana Wellsa Thomasa Jexa-Blaka, ki je umrl leta 1915._NEWLINE_National Trust je prevzel nadzor nad Torom leta 1933. Popravila so se za\xc4\x8dela \xc5\xa1ele po drugi svetovni vojni. Med izkopavanji v 1960-ih so na\xc5\xa1li razpoke v skali, kar ka\xc5\xbee, da so se tla v preteklosti premikala. To je skupaj z vetrno erozijo za\xc4\x8delo ogro\xc5\xbeati temelje stolpa, ki so ga popravili z betonom. Erozija veliko obiskovalcev je tudi uni\xc4\x8devala pot. Po letu 2000 so izbolj\xc5\xa1ali dostop in popravili stolp, vklju\xc4\x8dno z obnovo parapeta._NEWLINE_Model Glastonbury Tora (\xc4\x8deprav z drevesom namesto stolpa) je bil vklju\xc4\x8den v slovesnost ob odprtju poletnih olimpijskih iger leta 2012 v Londonu. Ko so \xc5\xa1portniki stopili na stadion, so bile njihove zastave vidne na terasah modela.'